ועדת הכספים, כנסת 20, פרוטוקול מספר 185, 2015-12-02 10:00

יצחק וקנין: שלום לכולם, אני מתכבד לפתוח את הדיון.

יצחק וקנין: צו לעידוד השקעות הון (קביעת תחומי אזורים מיוחדים לעניין מפעלי תיירות) (תיקון), התשע"ו-2015.

יצחק וקנין: אני מבין שזה צו של משרד התיירות.

<עובד קדמי: שר האוצר ושר התיירות.

<עובד קדמי: משרד התיירות מפעיל, באמצעות מנהלת השקעות בתיירות נהלים של עידוד וסיוע להקמת מפעלי תיירות.

<עובד קדמי: אלה מתבצעים על פי חוק לעידוד השקעות הון.

<עובד קדמי: לפי סעיף 40ד' לחוק, נקבעת מפה לאזורי עדיפות של מלונות, מלוניות ואטרקציות.

<עובד קדמי: התוקף של המפה הנוכחית מסתיים בסוף שנת 2015.

<עובד קדמי: נוצר הצורך להאריך את התקופה.

<עובד קדמי: הצו הנוכחי הוא בתוקף מ-2007 והסתיים ב-2011.

<עובד קדמי: תוקפו הוארך פעמיים.

<עובד קדמי: כמו כן נעשו בו תיקונים ושינויים בעקבות עבודה של צוות בין משרדי, שנתן את המלצותיו לשרים.

<עובד קדמי: המשמעות של הצו היא שמי שמופיע בצו ועומד בכל שאר התנאים של חוק עידוד השקעות הון – זכאי למענק.

<עובד קדמי: אם זה מלון או מלונית-20%, מההשקעה המוכרת, ואם זו אטרקציה, ל-10% מההשקעה המוכרת.

<עובד קדמי: המפה היא די רחבה, די מורכבת, והיא עונה על הצרכים, בינתיים.

<עובד קדמי: יחד עם זאת, אנחנו במהלך התקופה הקרובה של עד השנתיים הקרובות – נבחן את זה שוב, אנחנו, כצוות משותף.

<עובד קדמי: כיום כבר משרד התיירות, הגורמים המקצועיים, התחילו לבדוק את המפה הזו ואת הצרכים שלה.

<עובד קדמי: במידה ויהיו שינויים - - -

יצחק וקנין: עד 10% מגובה ההשקעה?

<עובד קדמי: כן.

<עובד קדמי: זה לאטרקציות.

<עובד קדמי: מלונות ומלוניות – 20%.

<עובד קדמי: הצו שיוארך, כאמור, עד יום ג' בטבת, עד 2017, 31.12.2017 יוארך בשנתיים.

<עובד קדמי: הצו שאנחנו צירפנו, שהוא למכתבי השרים, יש בו שתי טעויות שנובעות כנראה מטעויות נוסח.

<עובד קדמי: בשורה הראשונה חסרה - - - אני אקרא את הצו בשלמותו, ונגיע לזה.

יצחק וקנין: לפני כן – להזכיר, אני בא מהצפון, שם יש הרבה צימרים, הרבה אטרקציות של פעילות.

יצחק וקנין: מה התקציב הכללי של הממשלה?

יצחק וקנין: דובר על זה שיש לכם תקציב מובנה בתקציב של משרד התיירות.

יצחק וקנין: מה התקציב הכללי שם, הוא מוגבל, או שהוא מובנה בתקציב של משרד התיירות?

<עובד קדמי: יש תקציב ייעודי לנושא הזה, לנושא של השקעות, וכל שנה הוא משתנה –לפעמים עולה, לפעמים יורד.

<עובד קדמי: כמה הוא היה השנה?

<קריאה: השנה היה לנו 191 מיליון ומ-2010 - - -

יצחק וקנין: לאטרקציות וגם ל - - -

<עובד קדמי: להכל.

<עובד קדמי: הכל יחד.

<עובד קדמי: בשנים האחרונות – 200 מיליון ₪.

יצחק וקנין: מה אחוז הניצול?

<עובד קדמי: כמעט 100%.

<עובד קדמי: וצריך לזכור שזה 20% ו-10% מההשקעה המוכרת.

<עובד קדמי: זאת אומרת, ההשקעה האמיתית היא פי 5 ולעתים גם פי 9, באטרקציות.

<עובד קדמי: זאת אומרת, ההשקעות ניכרות בפיתוח מפעלי התיירות.

יצחק וקנין: אצלנו – זה כמו פטריות.

יצחק וקנין: כל יום קמים עוד 4-3 צימרים.

<עובד קדמי: הצימרים לא נכללים במלונות ובמלוניות.

<עובד קדמי: נתנו לצימרים אפילו מענקים יותר מוגדלים בהקמת הצימרים, בתקופות מסוימות.

<עובד קדמי: גם היום אנחנו נותנים לפעמים מענקים לצימרים, שזה באזורים מסוימים, באזורים שאין בהם רווויה, באזורים שאנחנו רוצים לעודד אותם, כמו ביישובים הערביים, הצ'רקסים והדרוזים.

<עובד קדמי: אז מדי פעם אנחנו מוציאים נוהל מיוחד ושם המענק הוא קצת יותר גדול מ-20%.

<עובד קדמי: אבל המענקים הם לא כל כך גדולים כי הקמתו של הצימר – הוא קטן יותר מאשר מלונית, לא צריך להקים אותו מהתחלה, אלא רק להתאים מבנים, בדרך כלל.

<עובד קדמי: לכן זה יותר זול, יותר פשוט.

יצחק וקנין: אוקיי, תקרא את הצו.

<עובד קדמי: אני אקרא.

<עובד קדמי: יש שני תיקונים קטנים.

<עובד קדמי: "צו לעידוד השקעות הון (קביעת תחומי אזורים מיוחדים לעניין מפעלי תיירות)(תיקון), התשע"ו-2015.

<עובד קדמי: בתוקף סמכותנו לפי צו 40ד לחוק עידוד השקעות הון, התשי"ט-1959 ובאישור ועדת הכספים של הכנסת אנו מצווים לאמור: תיקון סעיף 3 בסעיף 3 לצו לעידוד השקעות הון (קביעת תחומי אזורים מיוחדים לעניין מפעלי תיירות), התשס"ז-2007, במקום "י"ט בטבת, התשע"ו (31 בדצמבר 2015) יבוא "י"ג בטבת, התשע"ח (31 בדצמבר 2017)".

<עובד קדמי: חתומים על הצו – שר האוצר ושר התיירות.

יצחק וקנין: רבותי, יש הערות למישהו?

<עובד קדמי: אני רק אציין שגם הצו עצמו, ההארכה שלו, מתואמת עם משרד המשפטים וגם הנוסח שלו מתואם.

יצחק וקנין: אם כן – מי בעד אישור הצו?

יצחק וקנין: בעד אישור הצו– רוב

יצחק וקנין: הצו אושר.

יצחק וקנין: תודה לכם, הצו אושר.

יצחק וקנין: הישיבה נעולה.